NoeFlandre/osm-polygon-wikidata-only huggingface dataset:
Vesterbølle Kirke

Vesterbølle Kirke ligger nord for Gedsted, i Vesterbølle Sogn, i det tidligere Rinds Herred Viborg Amt, nu i Vesthimmerlands Kommune. Kor og skib er opført i romansk tid af granitkvadre over skråkantsokkel. Begge de rundbuede døre er bevaret med halvsøjler, norddøren tilmuret, syddøren i brug. I korets nordmur ses et tilmuret romansk vindue. Tårnet er opført i sengotisk tid, formodentlig i begyndelsen af 1500-tallet, nordgavlens bindingsværk er bevaret, sydgavlen er ommuret i nyere tid. I slutningen af 1500-tallet blev koret forlænget mod øst og apsidsen opført. Våbenhuset er opført i midten af 1800-tallet. Den jernbeslåede dør mellem våbenhus og skib er fra slutningen af 1500-tallet. I våbenhuset ses en gravsten med minuskelskrift, efter stedlig tradition skulle den være sat over kirkens sidste katolske præst, Avo Jacobi. I våbenhuset ses desuden en gravsten over sognepræst Povel P. Winding (død 1798) og hustruerne Karen Bork og Else Marie Munk. På Ålborg historiske museum opbevares en romansk tympanon med to løver omkring en søjle, denne tympanon er fundet på Lerkenfeld i 1982 og menes at stamme fra Vester Bølle kirke. Kor og skib fik indbygget stjernehvælv i slutningen af 1500-tallet. Alterbordets foldeværkspanel er fra slutningen af 1500-tallet, altertavlen i højrenæssance med oprindelige malerier er fra 1591, stafferingen er fra 1703, på fodstykket ses årstallet 1703 og adelsvåben. Prædikestolen i senrenæssance er fra 1632, felternes evangelistmalerier er fra 1703. Stoleværket er fra omkring 1600, de øverste gavle bærer våben for Valdemar Parsberg til Jernit og hustru Ide Lykke. Mod nord ses et pulpitur med herskabsstol opsat i 1760 af W.C. von Lüttichau, på herskabsstolen ses våben for Lüttichau og hustru. I tårnrummet står to kister med general W.C. von Lüttichau (død 1765) og hans hustru Lucie Magdalena Ochsen (død 1775). På skibets nordvæg bag pulpituret og på tårnrummets nordvæg har man afdækket kalkmalerier. Den romanske døbefont af granit har løver og ansigter på kummen Eksterne kilder og henvisninger Vesterbølle Kirke Arkiveret 31. januar 2011 hos Wayback Machine hos Nordens Kirker Vesterbølle Kirke hos KortTilKirken.dk
Vestermarkskolen (Odder)

For alternative betydninger, se Vestermarkskolen. (Se også artikler, som begynder med Vestermarkskolen) Vestermarkskolen er en folkeskole i Odder by, Odder Kommune. I 2017 blev Vestermarkskolen en del af Vestskolen som også Afdeling Skovbakken er den del af. Vestermarken er den mindste af de to afdelinger. Det er også Vestermarken, der er hjemsted for Klub Vest. Skolen har cirka 400 elever fordelt fra børnehaveklasse til 6. klasse. Skolen er to eller tre-sporet (antal klasser/årgang). Efter 6. kl. fortsætter eleverne til Afdeling Skovbakken i Odder. Referencer
Vesterø Søndre Kirke

Vesterø Søndre Kirke er en kirke beliggende et stykke uden for byen Vesterø på øen Læsø i Kattegat. Kor og skib er opført i 1250 af munke fra Vitskøl Kloster af gule og røde munkesten, en stor del af murværket er skalmuret i nyere tid. Kirken er i romansk byggestil, rødkalket og med et tårn i gotisk stil. Kirken er udsmykket med kalkmalerier og tre kirkeskibe, der hænger ned fra loftet. Et tilmuret rundbuevindue ses i østgavlen. Tårnet er opført i sengotisk tid men er blevet omdannet flere gange. Våbenhuset er opført i 1885 af Frits Uldall. Bygningen blev hovedistandsat i 1947-48. Skibet har fladt bjælkeloft, koret har fået indbygget hvælv i sengotisk tid, korbuen er udvidet. Den trefløjede altertavle dateres til omkring 1475, i midterskabet ses øverst Kristus flankeret af Sankt Gertrud og Sankt Dorothea samt Sankt Barbara og Sankt Hettelus, nederst ses Maria med barn i solgissel, hun flankeres af Maria Magdalene og Johannes Døberen samt Sankt Katarina og Sankt Archelaus, Sankt Archelaus og Sankt Etherus (Hettelus) er sjældent sete bispehelgener, i fløjene ses apostle. Over den nye prædikestol hænger en himmel fra 1739. Over korbuen hænger et sengotisk krucifiks. I kirken ses flere epitafier og gravsten over lokale gårdmænd og skippere. Kalkmalerier I korhvælvet ses kalkmalerier fra begyndelsen af 1500-tallet, de tillægges Sæby-værkstedet. Kalkmalerierne blev afdækket og restaureret i 1907-8, i 1953 blev de genrestaureret af H. Borre i 1983 af K. Simonsen. I østkappen ses Kongernes tilbedelse, som er hovedmotivet, i de øvrige tre hvælvkapper ses kongernes rejse. Kongerne har hver deres hvælvkappe, hvor de rider med et følge, der nærmest ligner et jagtselskab, på fanerne står kongernes navne. I nordkappen ses Casper med sit følge, forrest rider en nar, som bruger en råber, han er skaldet og under koften ses hans bare ende. Bag Casper ses en rytter, som rider direkte mod beskueren, en dristig forkortning på denne tid. I sviklerne ses en skytte, som sigter på en hjort i den modstillede svikkel. I sviklerne ses desuden en galge med en ræv, en klokkestabel med klokke og klokkereb, en tranehals og vrængmasker samt en gris klædt ud som soldat, meget lig grisen i Nibe Kirke, hvor Sæby-værkstedet også har arbejdet. Billedet har været baggrund for en rekonstrueret klokkestabel på frilandsmuseet Middelaldercentret ved Nykøbing Falster, som også har fremstillet en rekonstrueret klokke til at hænge i klokkestablen. Den romanske døbefont af granit har på kummen tovsnoet rundstav under mundingsranden og lodrette tovstave, den firkantede fod har fire arkadefelter. Eksterne henvisninger laesoekirker.dk Arkiveret 23. juli 2021 hos Wayback Machine Vesterø Kirke Arkiveret 31. januar 2011 hos Wayback Machine hos nordenskirker.dk Vesterø Kirke hos KortTilKirken.dk Noter
Vestjydsk Handelsskole og Handelsgymnasium

Vestjydsk Handelsskole og Handelsgymnasium ligger i Skjern. Den er en af landets mindste handelsskoler. Derudover har Vestjydsk Handelsskole og Handelsgymnasiums HHx uddannelse landets 2. højeste gennemsnit, blandt normale videregående uddannelser i Danmark (heri medregnes HG, HTx, STx, HHx, Hf osv. hvilket betyder at der ikke er medregnet internationale uddannelser og fremmedsprogsuddannelser), næstefter Holstebro Gymnasium (opdateret 2009).
Vestkirken (Ballerup)

Vestkirken ligger i Ballerup ca. 16 km V for Københavns centrum (Region Hovedstaden). Kirken ligger midt i Grantoften, et større almennyttigt boligkompleks opført 1967 - 72. Vestkirken er tegnet af arkitekt Svend Høgsbro og opført 1972-73 Eksterne kilder og henvisninger Vestkirken på KortTilKirken.dk
Vestre Katolske Kirkegård

Vestre Katolske Kirkegård i København ligger i sydhavnskvarteret tæt på Vesterbro og Carlsberg. Kirkegården blev anlagt i 1887 og har siden 1927 været drevet og vedligeholdt af Københavns Kommune. Den er placeret mellem Vestre Kirkegård og Mosaisk Vestre Begravelsesplads. Kendte personer begravet på Vestre Katolske Kirkegård Birthe Backhausen Pedro Biker Henrik Bjelke Axel Brøndal Jeanne Darville Johannes von Euch Emil Glückstadt Max Hansen (askefællesgrav) Erik Henning-Jensen Helge Jacobsen Ib Magnussen Knud Millech Johan E. Nyrop Julius Ramm Peter Schindler Willy Schumann Kirsten Wiwel Eksterne henvisninger Vestre Katolske Kirkegård på gravsted.dk
Vestre Kirkegård (Aarhus)

For alternative betydninger, se Vestre Kirkegård. (Se også artikler, som begynder med Vestre Kirkegård) Vestre Kirkegård er en 16,9 ha stor kirkegård på hjørnet af Vestre Ringgade og Viborgvej i Aarhus V, 300 m vest for Botanisk Have. Den er én af i alt to kommunale kirkegårde i Aarhus, hvor Nordre Kirkegård er den anden. Kirkegården blev indviet i 1927, da det var begyndt at knibe med pladsen på Nordre Kirkegård. Oprindeligt var Vestre Kirkegård ca. fem hektar stor og er siden blevet udvidet af flere omgange, så arealet i dag er 16,9 hektar. Der findes to kapeller på Vestre Kirkegård. Det ene, Store Kapel, stammer fra indvielsen af kirkegården i 1927 og er tegnet af stadsarkitekt Frederik Draiby. Dette kapel har 252 siddepladser. Det andet, Lille Kapel, er fra 1969 og er tegnet af arkitekt Henning Larsen. Med sine ca. 50 siddepladser er det et markant mindre kapel, men rummer også flere andre faciliteter, bl.a. et krematorium. Larsen gentog stilen til Enghøj Kirke i Randers i 1994. 2. verdenskrig satte sit præg på kirkegården. Ud over 17 fredede frihedskæmpergrave findes der Patriotgraven, hvor fem frihedskæmpere, der døde i koncentrationslejren Versen bei Meppen, ligger begravet, og en mindemur rejst af Aarhus Kommune for 15 af byens borgere, der døde i tyske koncentrationslejre og ikke blev begravet i Danmark. Der er også et gravsted og mindesmærke for 13 af de omkomne på Aarhus Havn 4. juli 1944, da et tysk ammunitionsskib eksploderede. Endelig er der gravssted og mindesten for to sovjetiske krigsfanger, gravsted og mindeplads for 11 britiske soldater, gravområde for 299 tyske soldater, der døde i 1945, og gravområde for 619 tyske flygtninge, der døde i 1945. Kendte begravet på Vestre Kirkegård Galleri Reference Eksterne henvisninger Vestre Kirkegård – information fra Aarhus Kommune Kirkegårde i Aarhus hos danmarkskirker.natmus.dk (Danmarks Kirker, Nationalmuseet)
Vestre Cemetery (Aarhus)

Vestre Kirkegård (Western Cemetery), established in 1927, is one of two large municipal cemeteries in Aarhus, Denmark with Nordre Kirkegård being the other. The cemetery was inaugurated in 1927 when Nordre Kirkegård was filled up. Originally, the cemetery was 5 hectares, but it has been expanded several times, until its present size of 16.9 hectares. Vestre Kirkegård contains two chapels. Store Kapel (Big Chapel) by Frederik Draiby originates from the opening of the cemetery and contains 252 seats. The other, Lille Kapel (Little Chapel) designed by Henning Larsen is from 1969 and contains 50 seats. Lille Kapel in addition features a crematorium. Henry From and Christian Frederik Møller is interred in Vestre Kirkegård. World War II The second world war left a notable impact on Vestre Kirkegård. There are 17 protected graves belonging to resistance fighters who died in the Neuengamme concentration camp and a memorial wall has been erected by Aarhus Municipality to commemorate 15 of its citizens that died in German concentration camps and were buried elsewhere. There is a grave site and memorial for 13 victims of a 1944 explosion in Aarhus harbor who could not be identified. Finally there is a memorial for two Soviet prisoners, grave site and memorial for 11 British soldiers, grave site for 299 German soldiers who died in 1945 and a grave site for 619 German refugees that died in 1945. Notable interments Hans Peder Christensen, mayor of Aarhus (1933–1941) Henry From, footballer (1926–1990) Olaf Jonas Hansen, writer and teacher (1870–1932) Orla Hyllested, mayor of Aarhus (1971–1981) C. F. Møller, architect and teacher (1898–1988) Harald Salling-Mortensen, architect (1902–1969) Tage Skou-Hansen, writer (1925–2015) Einar Stecher Christensen, mayor of Aarhus (1942–1945) References External links Official website Aarhus West Cemetery, a.k.a. Aarhus Vestre Kirkegaard at Find a Grave
Vibenshus Skole

Vibenshus Skole er en kommuneskole på Indre Østerbro i Københavns Kommune. Den har adresse Kertemindegade 10. Skolens historicistiske hovedbygning er opført 1890-92 i italiensk inspireret rundbuestil efter tegninger af stadsarkitekt Ludvig Fenger. Da skolen blev opført, førend Strandboulevarden blev hovedfærdselsåre og udvidet til sin nuværende bredde, rager skolens gavl på markant vis ud i gaderummet. Ligesom Frederikssundsvejens Skole placeret blandt Nordvestkvarterets funkisejendomme forekommer skolebygningen stilistisk gammeldags sammenholdt med den omgivende bebyggelse, der er opført 10-20 år senere. Henvisninger Skolens hjemmeside Arkiveret 14. december 2008 hos Wayback Machine
Viborg Gymnasium

Viborg Gymnasium, grundlagt 1971 som Viborg Amtsgymnasium, er et gymnasium, der tilbyder fire uddannelser: STX, HF, Visuel HF og EUX-landbrug. Gymnasiet har i skoleåret 2020-2021 860 elever, 85 lærere, 14 øvrige ansatte, 20 STX-klasser, 11 HF-klasser og 8 EUX-landbrugsklasser fordelt på fire årgange.. Historie Gymnasiet begyndte sin tilværelse i 1971 i lånte lokaler på Overlund Skole, men kunne i 1974 flytte til egne bygninger, som blev tegnet af tegnestuen Friis & Moltke. Byggeriet er præget af rå beton og kraftige limtræskonstruktioner og i det indre af store åbne arealer. I december 2006 indviedes en tilbygning, der rummer naturvidenskabelige faglokaler. Fra 1974 har skolen haft en HF-afdeling. Viborg Amtsgymnasium markerede sig fra starten som et progressivt gymnasium. Gymnasiet ændrede navn i januar 2007 som følge af, at det i lighed med landets øvrige gymnasier blev selvejende. Ved overgangen til selveje skiftede skolen navn til Viborg Gymnasium & HF. Skolen har i årenes løb brugt mange kræfter og ressourcer på at bygge om, modernisere og udvide med blandt andet naturvidenskabelige lokaler og et stort studiecenter i 2006. I efteråret 2010 slog man dørene op til en helt ny fløj for musik, mediefag og billedkunst, og i 2012 blev en 1.300 m2 stor sprogfløj indviet. I 2014 blev en ny samfundsvidenskabelig fløj samt en administrationsfløj åbnet. Idrætsfaciliteterne består – ud over udendørsområderne – af en idrætshal, motionslokale og en stor idrætssal. Herudover er der undervisningslokaler i forskellige størrelser, smart boards, et nyt auditorium med projektor og storskærm, trådløst netværk og internetopkobling overalt på skolen, nye laboratoriefaciliteter til de naturvidenskabelige fag, et studiecenter, studiemiljø for eleverne og meget mere. Under Coronaviruspandemien i december 2021 blev elever sendt hjem fra gymnasiet efter en superspredningshændelse med omikronvarianten ved en julefrokost i Hersom Forsamlingshus. Rektorer 1971 – 1995: Niels Jørgen Pedersen 1995 – 2003: Kurt Fredsgaard 2003 – 2014 : Lone Eibye Mikkelsen 2014 - 2019: Mads Bendix Fjendsbo 2019 - nu: Lene Klemensen Gade Kendte studenter Henvisninger Eksterne henvisninger Viborg Gymnasiums hjemmeside
Viborg Kirkegård

Viborg Kirkegård er en kirkegård beliggende imellem Rødevej og Gl. Skivevej, i centrum af Viborg og dækker et areal på ca. 9.5 ha. Kirkegården er central kirkegård for fem af byens seks sognekirker, med undtagelse af Asmild Kirke, der som eneste kirke i byen har egen kirkegård. Viborg Kirkegård blev indviet i 1808. Historie Kirkegården i midtbyen blev indviet den 10. oktober 1808, og skulle aflaste de efterhånden fyldte kirkegårde der lå placeret ved byens kirker. I det sydøstlige hjørne findes den ældste del af kirkegården, og det var også her det første kapel og en graverbolig lå placeret. I 1965 byggede man nyt kapel og opførte et krematorium ved den nye indgang, som man i 1960 havde etableret ved Gl. Skivevej, lige overfor Viborg Katedralskole. Der var ligbrænding i Viborg indtil 1987, hvor man nedlagde krematoriet i forbindelse med en ombygning af bygningskomplekset ved kapellet. Kirkegården er blevet udvidet fire gange i forbindelse med tilkøb af jord, og i 2005 var seneste gang man tog et nyt område i brug. Faciliteter I bygningerne ved Gl. Skivevej findes 2 kapeller med plads til henholdsvis 168 og 15 siddepladser. Orglet i det største kapel har 15 stemmer og er lavet af Marcussen & Søn. Kendte begravet på kirkegården Eksterne henvisninger Viborg Kirkegårds officielle hjemmeside Viborg Kirkegård på Find a Grave (engelsk)
Viborg Svømmehal

Viborg Svømmehal er en svømmehal beliggende på Banegårdspladsen, få meter fra banegården og rutebilstationen i Viborg. Der er 6 bassiner hvoraf det største er 25 meter langt. Svømmehallen blev indviet i 1998 og ejes af Viborg Kommune. Historie I 1993 besluttede kommunalbestyrelsen en ny plan for kultur- og fritidsområdet gældende for perioden 1994-2005. Deriblandt var også opførslen af en svømmehal i Viborg, da byens borgere kun have mulighed for indendørs svømning på Søndre Skole, VUC i Rosenstræde og på Gymnastikhøjskolen. I foråret 1994 blev der lavet en forundersøgelse af mulighederne for opførsel af en svømmehal i 3 forskellige modeller og prisklasser. Prisen for de 3 modeller var 35, 67 og 105 millioner kroner. Efter debat om beliggenhed og størrelsen på det største bassin (25 eller 50 meter), besluttede byrådet i januar 1995 at opføre den nye svømmehal på banegårdsarealet, imellem remisen og banegården. Der blev afsat omkring 50 millioner kr. til projektet. Arkitektfirmaet Nøhr & Sigsgaard og totalrådgiver Carl Bros forslag blev ved et EU-udbud valgt ud af 40 indsendte forslag. I midten af 1996 startede byggeriet med et samlet areal på 5464 m2, med Højgaard & Schultz som hovedentreprenør. Prisen for det samlede byggeri blev omkring 68 millioner kroner. Den 10. januar 1998 blev svømmehallen indviet. Eksterne henvisninger Viborg Svømmehals profil på Viborg Kommunens hjemmeside
Viborg Teater

Viborg Teater er et teater beliggende i Gravene i Viborg. Bygningen er tegnet af arkitekt Søren Vig-Nielsen og indviet i 1909. Teaterbygningen har været fredet siden 1986. Teatret drives af en forening. Historie I 1800-tallet havde Viborg fire forskellige pladser til skuespil, og da den sidste plads blev inddraget til hotelbyggeri i 1906, blev der nedsat et udvalg der skulle sikre et permanent sted for skuespil og teater i byen. Efter at placeringen i Gravene var bestemt, bevilgede Viborg Kommune 1000 kroner så man kunne få arkitekttegninger og et tilbud på opførelsen af den nye teaterbygning. Det blev Søren Vig-Nielsen der blev arkitekt på bygningen og Karl Hansen Reistrup for alt dekoration. Finansieringen af opførslen skete igennem aktietegning til indbyggerene i Viborg, ligesom kommunen og den lokale sparekassen gav et lån til byggeriet. Teaterbygningen fik et grundareal på 890 m2 og 3 etager flere steder i bygningen. Den blev indviet 12. december 1909 ved en stor festforestilling. Teatret blev også benyttet som biograf, og i sidste halvdel af 1980'erne fik bygningen en gennemgribende renovering da den var stærkt nedslidt. I samme forbindelse blev der indrettet en lille scene ved Rotunden, der kunne benyttes til blandt andet mindre forestillinger og foredrag. Viborg Teaters hovedsal indeholder 390 siddepladser. Litteratur Peter Seeberg, "Viborg Teater" Lene Funder, "Dansk Teaterbyggeri 1870-1910" Eksterne henvisninger Viborg Teaters hjemmeside Sagsbeskrivelse hos Kulturarvsstyrelsen
Viborgbroen

Viborgbroen forbinder Silkeborgs midtby og Alderslyst. Viborgbroen stod færdig i 1854, som en tiltrængt forbindelse for den nyanlagte handelsplads med det nordlige opland og videre mod nord ad hovedlandevejen Viborgvej til Viborg. Indtil da havde der været færgefart på dette sted over Silkeborg Langsø, men det betjentes kun af små både og havde derfor ikke stor betydning. Skulle man fra Silkeborg nord på måtte man enten omkring Resenbro eller Lysbro. Bygningen af dæmningen var efter datidens forhold en bedrift, men arbejdet blev lettet noget ved, at man kunne hente store mængder af fyld i den nærtliggende bakke "Færgebakken", som lå på nordsiden af søen, ovenfor nuværende Ansvej. Her hentede man sandet, mens mere solidt fyld blev hentet fra udgravning af Balle Bakke og stabilt underlag til selve vejen fra Kejlstrup grusgrav. Allerede da handelspladsen Silkeborg blev anlagt, var det planen, at den skulle udgøre et trafikalt knudepunkt for hovedlandevejene Aarhus-Ringkøbing og Horsens-Viborg. Men det skete ikke uden sværdslag. For hverken Viborg eller Skanderborg Amter var ivrige efter at betale for dette vejanlæg i de to amters yderdistrikter. Silkeborg-Viborg-landevejen blev anlagt i årene 1855-60. Mod Horsens blev landevejen anlagt i perioden 1858-1863. Dæmningen eller broen blev anlagt på Statens regning. Viborgbroen må tilskrives stor betydning for fremvæksten af bydelen Alderslyst fra i 1870'erne. Ved indlemmelsen af Alderslyst i 1941 fik Viborgvej navnet Godthåbsvej efter bryggeriet på gaden. Viborgvej (Godthåbsvej) gik fra Østergade og i et sving hen forbi Silkeborg Andelssvineslagteri, der lå hvor Kvickly nu er placeret, til Viborgbroen. Viborgbroen opfyldte ikke til fulde trafikønskerne for det nordlige opland. I forbindelse med tanken om en landevejsforbindelse til Skive afholdtes der allerede i 1885 et møde i Silkeborg, hvor der fremkom planer, der indebar, at der skulle bygges en bro ved Kærsgård. Der skulle dog gå mere end 40 år før Kærsgårdsbroen var en realitet, og det skete på privat initiativ. Viborgbroen spillede en lille rolle under krigen i 1864. Da de danske tropper var på flugt nordpå og efter en til to dages rast i Silkeborg drog videre, blev broen ved dæmningen brudt op. Manden bag denne forsinkelsesmanøvre var en ung løjtnant Enrico Dalgas, den senere berømte hedepioner. Det var kun en kortvarig forsinkelse man kunne påføre de østrigske tropper, men den blev forøget lidt ved, at den tømrer der blev beordret til at udbedre broen ikke havde specielt travlt med arbejdet – han var tysk af fødsel, men altså bosiddende i Silkeborg Eksterne kilder og henvisninger Oprettet efter WikiSilkeborgs artikel Arkiveret 3. juni 2011 hos Wayback Machine 3-6-2011
Viborgs Middelalderlige Katedralskole

Viborgs Middelalderlige Katedralskole er en bygning placeret i Skolestræde 2 i Viborg. Bygningen er opført år 1508 som det første bevis på at Viborg Katedralskole har haft en bygning. Bygningen har været fredet siden 1945. Viborg Katedralskole benyttede bygningen indtil 1742. I starten af 1700'erne begyndte et stort forfald af bygningen, og et øget pladskrav gjorde at skolen flyttede til midlertidige lokaler, inden den i 1772 flyttede ind i den store hovedbygning ved Domkirkepladsen. Den tidligere skolebygning på det nuværende Skolestræde blev solgt til en forretningsmand, der indrettede en hestemølle i bygningen og fjernede 1. sal. I 1885 fik bygningen sit runde hjørne på gavlen ud til Sct. Mathias Gade, og huset er senest istandsat i 1965. Eksterne henvisninger Sagsbeskrivelse hos Kulturarvsstyrelsen Viborg Katedralskoles historie
Viby Gymnasium

Viby Gymnasium (formerly Viby Amtsgymnasium and Viby Gymnasium og HF) is a school of secondary education in the neighborhood Viby J in Aarhus, Denmark. The school offers the 2 year Higher Preparatory Examination (HF) programme, the 3 year Matriculation examination (STX) programme and a vocational programme (EUX). Viby Gymnasium resulted from the planning stages of the 1970 Danish Municipal Reform. Aarhus Municipality was largely fully settled at the time but it was expected that it would be merged with surrounding municipalities so in anticipation a number of municipal government cooperated to initiate and fund the new Gymnasium. The first students started in borrowed rooms in an elementary school before construction of the buildings were completed so the school predates the buildings by 3 years. In 1992 Aarhus County decided the school should only offer the Higher Preparatory Examination (HF) programme but the STX programme was reinstated in 1996. The school was named Viby Amtsgymnasium (English: Viby County Gymnasium) until the municipal reform of 2007 disbanded the Danish counties and it changed name to Viby Gymnasium og HF in reference to the two main study programmes offered. In 2011 the name was changed again to simply Viby Gymnasium. Programmes The Matriculation examination (STX) programme is divided into four programmes; natural sciences, social sciences, linguistics and music each with a range of elective choices. In 2006, the school started offering Chinese for the first time along the common languages typically seen in Danish high schools such as English, German, French og Spanish. Viby Gymnasium and VUC Aarhus are currently the only secondary educational institutions in Aarhus, offering Chinese. In Denmark, Chinese is taught at a total of 29 secondary educational institutions altogether. Notable alumni Erik Kuld Jensen Henriette Kjær Sune Gavnholt References External links Viby Gymnasium Website
Viby Centret

Viby Centret er et indkøbscenter opført i 1970, i Aarhus-bydelen Viby. Centeret har årligt mere end 2,3 mio. besøgende og en omsætning på 507 mio. kr. Oprindeligt var Viby Centret et udendørs center i form af en strøggade, men blev i forbindelse med en gennemgribende renovering i 1990 et overdækket center, med 500 kælderparkeringspladser. Dog er en enkelt gade som huser Danske Bank forblevet udendørs. Centeret er beliggende på det nordlige hjørne af Viby Torv ved krydset mellem Skanderborgvej og Ydre Ringvej overfor den gamle Viby Kirke. Eksterne henvisninger